b"\n_START_ARTICLE_\nJomsborg studenterkollektiv\n_START_PARAGRAPH_\nJomsborg studenterkollektiv er et bof\xc3\xa6llesskab p\xc3\xa5 indre Frederiksberg, med 19 beboere. Formodentlig Danmarks \xc3\xa6ldste, endnu eksisterende kollektivt styrede kollegium._NEWLINE_Grundlagt \xc3\xa5r 1900 af kunstmaleren Troels Trier, der sammen med tre venner flyttede ind i en lejlighed p\xc3\xa5 Bl\xc3\xa5g\xc3\xa5rdsgade._NEWLINE_Kokkepigen Signe Holmer fulgte med fra Vallekilde H\xc3\xb8jskole, hvor Troels' far Ernst Trier havde v\xc3\xa6ret forstander, og snart udviklede der sig et pensionat, hvor andre studerende betalte for at spise med._NEWLINE_Navnet Jomsborg kommer af at der oprindeligt kun var mandlige beboere._NEWLINE_Jomsborg flyttede til sin nuv\xc3\xa6rende beliggenhed p\xc3\xa5 Lykkesholms All\xc3\xa9 i 1944. I forbindelse hermed stiftedes Studenterkollegiet Jomsborg, det selskab der ejer bygningerne, stiftet._NEWLINE_En gennemgribende modernisering af ejendommen fandt sted i 60'erne, i forbindelse med erhvervelsen af baghuset, en lager- og erhvervsejendom der ogs\xc3\xa5 indrettedes til v\xc3\xa6relser. Fra f\xc3\xb8rst i 70'erne optog man kvindelige beboere, og efter man opsagde den sidste kokkepige/\xc3\xb8konoma forestod beboerne selv s\xc3\xa5vel administration af som alt praktisk arbejde i husholdningen."